ROMÂNIA

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

· privind modificarea Hotărârii Consiliului Local nr. 105/25.07.2023 pentru aprobarea Studiului de oportunitate privind concesionarea prin licitaţie publică  a suprafeţei de 36,1673 ha teren extravilan situat în T 5
Având în vedere:
- referatul de aprobare, înregistrat sub nr. 14696/16.08.2023, prin care primarul oraşului Boldeşti-Scăeni propune modificarea Hotărârii Consiliului Local nr. 105/25.07.2023 pentru aprobarea Studiului de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5;

- raportul de specialitate, înregistrat sub nr.14697/16.08.2023, întocmit de compartimentul de resort;
- Hotărârea Consiliului Local nr. 105/25.07.2023 pentru aprobarea Studiului de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5;

- HCL nr. 26/23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni, cu modificările și completările ulterioare;

- dispoziţiile art. 308 şi 309 din OUG nr. 57/2019 privind Codul administrativ; 


- Extrasele de Carte Funciară  eliberate pentru numerele cadastrale  25791, 25793, 25799, 25800, 25802, 25804 și 25906;

- avizele  Administrației Naționale a Rezervelor de Stat și Probleme Speciale nr.: 1866PS/ 09.06.2023, 1867PS/ 09.06.2023, 1868PS/ 09.06.2023, 1869PS/ 09.06.2023, 1870PS/ 09.06.2023, 1871PS/ 09.06.2023 și 1872PS/ 09.06.2023;

- studiul pedologic nr. 618/19.07.2023 privind încadrarea în clasă de calitate a terenurilor, întocmit de OSPA Prahova;
- avizul secretarului general înregistrat sub nr.14698/16.08.2023;

- avizul comisiilor de specialitate nr.1 și nr.2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;


În temeiul prevederilor art. 129, alin.(2) lit. c) şi alin.(6), lit. a), art. 139 alin. (1) şi alin.(3), lit. g) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
Consiliul Local al oraşului Boldeşti-Scăeni, întrunit în şedinţa publică ordinară în data de  22.08.2023, adoptă prezenta hotărâre:

Art.I.  Hotărârea Consiliului  Local nr. 105/25.07.2023 pentru aprobarea Studiului de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5, se modifică după cum urmează:
1. Titlu hotărârii se modifică, şi va avea următorul cuprins:

„ Hotărâre pentru aprobarea Studiului de oportunitate privind concesionarea prin licitaţie publică  a suprafeţei de 36,1673 ha teren situat în T 5”
2. Anexa nr.1 la hotărâre – Studiul de oportunitate privind concesionarea prin licitaţie publică a suprafeţei de 36,1673 ha teren extravilan situat în T 5 se înlocuieşte cu Anexa la prezenta hotărâre, care face parte integrantă din aceasta.

Art.II. Prezenta hotărâre se comunică Serviciului patrimoniu local și monitorizare servicii publice şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

